पाएं अपने शहर की ताज़ा ख़बरें और फ्री ई-पेपरडाउनलोड करें
आम आदमी पार्टी (AAP) पंजाब के प्रधान और सांसद भगवंत मान ने पंजाब के लोगों से अपील करते हुए कहा कि कोरोना से बचाव के लिए वैक्सीन डोज ज़रुर लगवाएं। उन्होंने कहा कि भले ही पंजाब सरकार कोरोना महामारी के दौरान प्रदेश में सेहत सेवाओं का प्रबंध करने और लोगों की जान बचाने में फेल हुई है, परन्तु प्रदेश के लोगों को डॉक्टरों की ओर से दिए जाते निर्देशों की पालना ज़रुर करें।
आज पार्टी के मुख्य दफ्तर से जारी एक बयान में भगवंत मान ने कहा कि कोरोना वायरस के साथ लड़ने के लिए टीका एक रामबाण है। इसलिए बिना किसी डर भय के डॉक्टरों की सलाह के अनुसार हर व्यक्ति को यह टीका लगवाना चाहिए। उन्होंने पंजाब और केंद्र सरकार को भी अपील करते कहा कि कोरोना बचाव के लिए जरूरी टीकाकरण मुफ्त किया जाए।
वैंटिलेटर की व्यवस्था ठीक नहीं
कैप्टन सरकार की आलोचना करते भगवंत मान ने कहा कि पंजाब में कोरोना पीड़ितों की मौत दर 2.4 प्रतिशत है,जो समूचे देश की औसतन मौत दर से बहुत ज़्यादा है। प्रदेश की कांग्रेस सरकार कोरोना महामारी की आगामी चेतावनी के बावजूद सेहत सहूलियतों का उचित प्रबंध करने में फेल हुई है। उन्होंने कहा कि पंजाब के बहुत से जिलों के अस्पतालों में गंभीर पीड़ितों के इलाज के लिए वैंटिलेटर व्यवस्था ही नहीं है।
प्रदेश भर में जहां दवाएं और ऑक्सीजन की बड़ी कमी है, वहीं पंजाब के अस्पतालों में वैंटिलेटर चलाने वाले मुलाजिम ही नहीं हैं। प्रदेश में डाॅक्टरों, मेडिकल स्टाफ और नर्सों की भर्ती नहीं की गई है और न ही वैंटिलेटर प्रणाली की अस्पतालों में प्रबंध किए गए हैं।
टीकाकरण की गति धीमी
मान ने कहा कि पंजाब में कोरोना से बचाव के लिए सरकार की ओर से किए जा रहे टीकाकरण की गति बहुत धीमी है। कैप्टन सरकार ने केवल 30 लाख टीकों की मांग की है, जब कि पंजाब को 2.5 करोड़ टीकों की जरूरत है। टीकों की कमी के कारण इस की काला बाज़ारी भी शुरू हो गई, निजी अस्पताल पंजाब में 1250 रुपए एक टीके के वसूल कर रहे हैं। उन्होंने कहा कि पंजाब में मौत दर बहुत ज़्यादा होने से पता चलता है कि कैप्टन अमरिंदर सिंह की सरकार महामारी के साथ लड़ने के अच्छे प्रबंध करने में फेल हुई है। उन्होंने केंद्र सरकार से मांग की है कि लोगों को कोरोना से बचाने के लिए राष्ट्रीय टीकाकरण मुहिम चलाई जाए।
फतेह किट की कमी
भगवंत मान ने कहा कि कोरोना पीड़ितों को इलाज के लिए दी जाती ‘फतेह किट’ की पंजाब में बड़ी कमी पाई जा रही है, जिस में ऑक्सीमीटर, सैनेटाइजर और मूलभूत इलाज के लिए अपेक्षित सामान दिया जाता है। यह किट सरकार की ओर से मरीज को अस्पताल और घर में एकांतवास दौरान दी जाती है। उन्होंने कहा फतेह किट की कमी होने के कारण इलाज के दौरान ज़रुरी साधनों की काला बाजारी बढ़ गई है। जो चीज पहले 300 रुपए में मिलती थी, वही चीज अब एक हजार रुपए से ज़्यादा की कीमत पर मिल रही है। कैप्टन सरकार को काला बाजारी करने वालों के खिलाफ सख्त कार्रवाई करनी चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva zho_Hant eng_Latn